 "మీరే చూడండి, ముందు ఏం జరుగుతుందో? అజయ్ కి మీనాక్షికి పిల్లో పిల్లవాడో పుట్టేవరకు గడువు పెట్టాను! ఈగడువులో అతడు లొంగి రాకపోతే ఈ ఆస్తిమీద అతడికి ఎలాంటి హక్కూ లేకుండా చేస్తాను!"

 పద్మినీదేవి వెళ్ళబోయేముందు అంది ప్రేమీతో. "స్టేట్ హోంలో పార్ట్ టైం జాబ్ లా చేస్తానని మీ ఆంటీతో రికమెండ్ చేయించావుకదా? నీకు నవారు అల్లికా, బుట్టల అల్లికాలాంటి చేతిపనులు బాగా వచ్చుకదూ? ఓఅప్లికేషన్ రాసివ్వు. ఫస్ట్ నుండి అపాయింట్ మెంట్ ఇస్తాను."

 "థ్యాంక్స్, మేడమ్."

 అందరూ వెళ్ళిపోయాక సువర్చల చెప్పింది ప్రేమీతో. "ఈ రోజు ఎలాగైనా మీనాక్షిని నీతో పిక్చర్ కి తీసికెళ్ళు! రెండు టికెట్లు 'శాంతి' లో రిజర్వ్ చేశాను."

 ప్రేమీ ఇంటికివచ్చి నాలుగుగిన్నెలుంటే కడిగిపెట్టేసి, పెరట్లో పూల తొట్లకునీళ్ళుపోసి, రాత్రికి అన్నం వండేసి తయారై సువర్చల ఇంటికి వచ్చింది. మీనాక్షిని బయల్దేరదీయడం మాత్రం ప్రేమీకి సాధ్యం కాలేదు.

 "నాకు తలనొప్పిగా ఉంది. ప్లీజ్! నన్ను వదిలెయ్యి."

 "నువ్విలా నాలుగు గోడలమధ్య సమాధి అయిపోవడానికేనా ఆంటీ కొడుకుని వీధిపాలు చేసింది. భర్తకు ఎదురు తిరిగిందీ? ఇప్పటికే ఆమె చేసిన పనిని అందరూ కుతూహలంతో గమనిస్తున్నారు. నవ్వేవాళ్ళు నవ్వుతున్నారు. ఎవరి ఎగతాళినీ పట్టించుకోకుండా ఆమె నీకు న్యాయం చేయడానికీ, నీ జీవితం ఉద్దరించడానికీ కంకణం కట్టుకొంది. నువ్వు ఆమెతో సహకరించాల్సిందిపోయి ఇలా సిగ్గుతో, దుఃఖంతో కూరుకుపోతే ఎలా?"

 "నన్ను ఎలా సహకరించమంటావు?"

 "నిన్ను సువర్చలా రఘురామయ్యల కోడలిగా ధైర్యంగా, నిబ్బరంగా నలుగుట్లో తిరగమంతాను. కాలేజీకి వెళ్ళమంటాను. ఏ తప్పు చేయనిదానిలా నిటారుగా తలెత్తుకు తిరగమంటాను."

 "కొడుకు తాళిగట్టకుండా వీళ్ళకు నేను కోడలిని ఎలా అవుతాను? మనం అనుకోగానేసరా? నా తరపున నిలబడిన ఆంటీనే అందరూ ఎగతాళిచేస్తుంటే ఇహ నన్ను చూసి ఎంత ఎగతాళిచేస్తారో ఊహించలేవా? బయటికివచ్చి అలా అవమానం పొందేకన్నా నన్నిలాగే ఉండనివ్వండి. ఈ నాలుగు గోడలమధ్య నా జీవితం నా జీవితం సమాధి అయిపోవాలి. అజయ్ నన్ను మోసగించాడని తెలిశాక నాకు బ్రతుకుమీదే ఆశచచ్చింది. నా కసలు బ్రతకాలనే లేదు. కాని, అజయ్ చేసిన మోసానికి, అన్యాయానికి సాక్షంగా నా కడుపులో పెరుగుతున్న బిడ్డను ఈ ప్రపంచంలోకి తెచ్చి చచ్చిపోతాను. ఆ పుట్టినబిడ్డను చూశాకైనా, ఆ బిడ్డ తల్లిలేనిదైపోయాకైనా అతడి హృదయంలో రవంత పశ్చాత్తాపం తలెత్తదా"

 "రవ్వంత పశ్చాత్తాపమేనా నువ్వు అతడినుండి కోరుకొంటున్నది?"

 "ఇంకేం కోరుకొన్నా నాకు దొరకదని తెలుసు. నేను బ్రతికుండగా అతడికి నాపట్ల సానుభూతి కలుగదని తెలుసు. బ్రతికుండగా అతడిలో మార్పు చూస్తారన్న ఆశలేదు."

 "చచ్చిపోయాక ఇంకేం చూస్తావు?"

 "బ్రతికుంటే మాత్రం చాలా ఘోరమైనవి చూస్తాను."

 "ఈ పిరికితనమే ఆడదాన్ని మగవాడు బలితీసుకొనేలా చేస్తూంది! ఈ అబలాత్వమే మగవాడికి లేనిపోని దర్పం కట్టబెడుతూంది. అజయ్ పట్ల నీకెందుకు పగరగలడంలేదు? నేనే నీచోట ఉంటేనా అతడి సర్వనాశనాన్ని చూసిగాని చచ్చిపోనని శపధం పట్టేదాన్ని?"

 "నేను మామూలు ఆడపిల్లను, ప్రేమికా! అజయ్ లాంటి మగవాడిని, తెగించినవాడిని నేనేం చేయగలను? అజయ్ కి లొంగిపోయిన నా బలహీనతను చూసి అందరూ వెక్కిరిస్తారు, అసహ్యించుకొంటారుగాని నా మీద 'పాపం' అని సానుభూతి చూపేవాళ్ళున్నారా? అజయ్ ఇంత చేసినా 'మగవాడు! ఎన్ని తిరుగుళ్ళయినా తిరుగుతాడు! అతడికేం?' అంటారు. మగవాడి పక్షమైన ఈ సమాజంలో అజయ్ ని నేనేం చేయలేను."

 "నీవైపు కొండంత అండగా సువర్చల ఆంటీ ఉంది!"

 "ఆమె ఆదర్శాన్నీ, కొడుకు మీది ప్రేమనూ తూస్తే రెండో వైపుకే త్రాసు మొగ్గిపోతుంది! అప్పుడు నేను ఒంటరిదాన్ని అయిపోతానని తెలుసు!"

 "ఈ నాలుగు గోడల మధ్య కూర్చొని చాలా చాలా ఊహించేట్టున్నావే!"

 "ప్రేమికా, నన్నిక వదిలిపెట్టావా?"

 "ఈ భాగ్యానికి ఆంటీ నిన్నిక్కడ ఉంచుకొన్న దెందుకా అని! పంపించేయమని చెబుతాను!" కోపంగా క్రిందికి వచ్చింది ప్రేమిక. "మీనాక్షిని మీరెలా ఉద్దరిద్దామనుకొన్నారు, ఆంటీ? మీరేదో కొడుకును సాధిద్దామని శ్రమపడుతూంటే, ఆమె చావడానికి గొయ్యి తవ్వుకొంటూంది!" రుసరుసలాడుతూ చెప్పింది.

 "ఆ పిల్లకు ఏదైనా అయితే అది చావూ, ఆత్మహత్యా కాదు. నిస్సందేహంగా హత్యా అవుతుంది. హంతకుడైన అజయ్ ని నేను మాత్రం ఊరికే వదిలిపెట్టను." సువర్చల కళ్ళు పదును పెట్టిన కత్తిలా మెరుస్తున్నాయి.

 "ఆంటీ! మీలో ఈ ఆవేశం, పట్టుదలా చివరి వరకూ ఉండాలి. చివరికి కొడుకు మీది ప్రేమకు లొంగిపోతారని అనుకొంటున్న మీనాక్షి చివరికి జరిగేదంతే అని ఎదురు చూస్తున్న సమాజం ఆశ్చర్యపడేలా మీరు చివరివరకూ ఒక నిశ్చయం మీద ఉండి వాళ్ళకి ఆశ్చర్యం గొల్పాలి!"

 "టికెట్ వేస్ట్ వేయడం ఎందుకు? నిన్ను హాలు దగ్గర దించేసి నేను భ్రమర వాళ్ళింటికి వెడతాను!"

 
                  
 పిక్చర్ మొదలైంది.

 తెరమీద మీనాక్షి కధనే సినిమాగా చూస్తున్నట్టుగా ఉంది!

 ప్రియురాలిని తల్లిని చేస్తున్న ప్రియుడు "నీ కడుపులో ఉన్న బిడ్డకు తండ్రిని నేనేనా" అని ప్రశ్నిస్తున్నాడు.

 
 "meere chudandi, mundu yem jarugutundo? ajay ki meenaakshiki pillo pillavado puttevaraku gaduvu pettaanu! eegaduvulo atadu longi rakapothe ee aastimeeda atadiki elanti hakku lekunda chestaanu!"

 padmineedevi vellaboyemundu andi premeetho. "state homlo part taim jab laa chestaanani mee aantiitoe recomend cheyinchaavukadaa? neeku navaaru allika, buttala allikalanti chetipanulu baga vachukaduu? oaplikeshan rasivvu. fust nundi apoint ment istaanu."

 "thanks, medam."

 andaruu vellipoyaaka suvarchala cheppindi premeetho. "ee roju elagaina meenaakshini neetho picture ki teesikellu! rendu tiketlu 'saanti' loo rizerv cheshaanu."

 premi intikivacchi naaluguginnelunte kadigipettesi, peratlo poola totlakuneelluposi, raatriki annam vandesi tayaarai suvarchala intiki vachindi. meenaakshini bayalderadeeyadam maatram premeeki saadhyam kaaledu.

 "naaku talanoppigaa undi. please! nannu vadileyyi."

 "nuvvila naalugu godalamadhya samadhi ayipovadanikena anty kodukuni veedhipaalu chesindi. bhartaku eduru tirigindii? ippatike aame chesina panini andaruu kutuuhalamtoe gamanistunnaru. navvevaallu navvutunnaaru. evari egataalinii pattinchukokunda aame neeku nyaayam cheyadaanikii, nee jeevitam uddarinchadaanikii kankanam kattukondi. nuvvu aametho sahakarinchaalsindipoyi ilaa siggutho, dukkhamto koorukupothe ela?"

 "nannu ela sahakarinchamantavu?"

 "ninnu suvarchala raghuramayyala kodaligaa dhairyamgaa, nibbaramgaa nalugutlo tiragamantaanu. kaalejeeki vellamantaanu. e tappu cheyanidanila nitaarugaa talettuku tiragamantaanu."

 "koduku taligattakunda veellaku nenu kodalini ela avutaanu? manam anukoganesara? naa tarapuna nilabadina aanteene andaruu egatalichestunte iha nannu chusi entha egatalichestaro oohinchaleva? bayatikivacchi alaa avamanam pondekanna nannilaage undanivvandi. ee naalugu godalamadhya naa jeevitam naa jeevitam samadhi aipovali. ajay nannu mosaginchaadani telisaaka naaku bratukumeede aasachachindi. naa kasalu bratakaalane ledu. kaani, ajay chesina mosaniki, anyaayaaniki saakshamgaa naa kadupulo perugutunna biddanu ee prapanchamloki tecchi chachipotanu. aa puttinabiddanu chusakaina, aa bidda tallilenidaipoyakaina atadi hrudayamlo ravanta paschaattaapam talettadaa"

 "ravvanta paschaattaapamenaa nuvvu atadinundi korukontunnadi?"

 "inkem korukonna naaku dorakadani telusu. nenu bratikundagaa atadiki napatla saanubhooti kalugadani telusu. bratikundagaa atadilo maarpu chustaranna aasaledu."

 "chachipoyaka inkem chustavu?"

 "bratikunte maatram chala ghoramainavi chustaanu."

 "ee pirikitaname aadadaanni magavaadu baliteesukonela chestundi! ee abalatvame magavadiki leniponi darpam kattabedutuundi. ajay patla neekenduku pagaragaladamledu? nene neechota untena atadi sarvanaasanaanni chusigaani chachiponani sapadham pattedaanni?"

 "nenu maamuulu aadapillanu, premica! ajay lanti magavaadini, teginchinavaadini nenem cheyagalanu? ajay ki longipoyina naa balaheenatanu chusi andaruu vekkiristaaru, asahyinchukontaarugaana naa meeda 'paapam' ani saanubhooti chupevallunnara? ajay inta chesina 'magavaadu! enni tirugullayina tirugutaadu! atadikem?' antaaru. magawadi pakshamaina ee samaajamlo ajay ni nenem cheyalenu."

 "neevaipu kondanta andagaa suvarchala anty undi!"

 "aame aadarsaannii, koduku meedi premanuu thoosthe rendo vaipuke traasu moggipotundi! appudu nenu ontaridaanni ayipotanani telusu!"

 "ee naalugu godala madhya kuurchoni chala chala oohinchettunnave!"

 "premica, nannika vadilipettava?"

 "ee bhaagyaaniki anty ninnikkada unchukonna denduka ani! pampincheyamani chebutaanu!" kopanga krindiki vachindi premika. "meenaakshini meerela uddariddaamanukonnaa, anty? meeredo kodukunu saadhiddaamani shramapaduthoonte, aame chaavadaaniki goyyi tavvukontuundi!" rusarusalaadutuu cheppindi.

 "aa pillaku edaina ayithe adhi chaavuu, aatmahatya kaadu. nissandehamgaa hatya avutundi. hantakudaina ajay ni nenu maatram oorike vadilipettanu." suvarchala kallu padunu pettina kattila merustunnaayi.

 "anty! meelo ee aavesam, pattudalaa chivari varakuu undaali. chivariki koduku meedi premaku longipotarani anukontunna meenakshi chivariki jarigedante ani eduru chustunna samajam aascharyapadela meeru chivarivarakuu oka nischayam meeda undi vaallaki aascharyam golpali!"

 "ticket wayst veyadam enduku? ninnu haalu daggara dinchesi nenu bhramara vaallintiki vedataanu!"

 
                  
 picture modalaindi.

 terameeda meenakshi kadhane sinimaga chustunnattugaa undi!

 priyuraalini tallini chestunna priyudu "nee kadupulo unna biddaku tandrini nenena" ani prasnistunnadu.

 